carohd/mindhelper huggingface dataset:
Jeg har det meget svært for tiden, da der er sket meget
Kategori: Svære følelser og tanker
K\u00f8n: Pige
Alder: 18
Dato: 2016-10-28T08:47:41.000Z

Sp\u00f8rgsm\u00e5l:
Jeg er en pige på 18 år, og jeg har det meget svært for tiden. Her i sommer blev min far meget syg, og jeg endte med at bruge hele min sommerferie på at passe på ham. Han led af stærk angst, stress og depression. Han blev senere indlagt og diagnostiseret med bipolar affektiv lidelse. Han fik derfor elektrochok, men det havde den bivirkning at han helt mistede korttidshukommelsen og dele af langtidshukommelsen. Min mor lider også af angst i perioder, og har det ikke så godt lige nu.


Udover det, har min kæreste og jeg lige slået op efter 2 år, og vi går i klasse sammen. Jeg er stadig meget meget forelsket i hende, og savner hende ekstremt meget. Hun har isoleret mig fuldstændig fra den vennegruppe jeg havde i klassen som hun også er en del af. Men da ingen vidste at vi var sammen (hun er ikke sprunget ud endnu) kan jeg ikke forklare dem hvorfor jeg er så ked af det hele tiden og hvorfor det er svært for mig at gå i samme vennegruppe som hende hver dag.


Alt dette gør, at jeg ikke føler jeg har et helle nogen steder. Det er et mareridt at være hjemme hos min mor, og også hos min far. Og det er endnu værre i skolen, hvor ingen så meget som snakker til mig mere. Jeg føler mig meget ensom og forvirret.

Svar:
Jeg kan godt forestille mig, hvor ensom og forvirret du må føle dig. Det er en svær situation at stå i, hvor du er blevet nødt til at passe på din far, mens han var syg og samtidig skulle forholde dig til, at vennerne i skolen er sværere at være sammen med pga. brud med din kæreste. Så mange tak for dit brev, det er flot af dig at skrive! Det er et meget stort ansvar at skulle passe på sine forældre, når de bliver syge. Og det er ikke et ansvar, du skal tage på dig, når du er 18 år. Der har du brug for at være ung og have nogen til at passe på dig. Du beskriver også, at du ikke har helle nogen steder. At du ikke har et sted at være, som faktisk føles godt for dig.


Når man skal passe på andre, kan man godt komme til at glemme sig selv undervejs og overhøre ens egne behov og signaler. Det er vigtigt, at du husker dig selv, selvom din far og mor har brug for din støtte. De kan kun få din støtte, hvis du er ovenpå. Det er derfor vigtigt, at du gør nogle gode ting for dig selv. Gør nogle ting, du er glad for og bliver glad af at lave. Derudover findes der hjælpetilbud til unge, som har det svært, og som ikke har nogen at tale med i deres nærmeste netværk. Det er Headspace, som du kan kontakte via chat, men også har mødesteder 10 forskellige steder i landet. Ungdommens Røde Kors har ligeledes et tilbud til unge, hvor du kan ringe eller chatte med dem om de ting, der er svære.


Her på Mindhelper har vi også en artikel med råd til at tackle kærestesorger. Selvom der her også er råd om at tale med vennerne om det, kan det være en idé at tale med en udenforstående om det. Det kan være venner uden for skolen, venners forældre eller måske kan du tale med en af lærerne på din skole.


Held og lykke fremover og husk at gøre nogle gode ting for dig selv
Jeg er vild med en fyr, men forstår ikke hans signaler
Kategori: Forelskelse
K\u00f8n: Pige
Alder: 18
Dato: 2016-10-28T08:27:38.000Z

Sp\u00f8rgsm\u00e5l:
Der er en fyr som jeg er helt vild med. Han går på min skole og vi ses hverdag. Jeg har altid troet at mine følelser var gengældt, så jeg flirtet løs med ham, indtil en dag hvor jeg hørte ham sige at han havde gang i en gamle veninde, og dér tænkte jeg bare "har jeg misforstået alt?"


Så nu spørger jeg jer om det her er normalt og bare er på en "venne-måde":



Vi får tit øjenkontakt og smiler altid til hinanden. Jeg syntes at der var noget i hans blik...
Han giver mig komplimenter
Rører ved mig
Driller mig - på en sød måde
Opsøger mig tit så vi kan snakke sammen (vi går ikke i samme klasse)
Engang sagde han endda at vi kunne spise sammen et sted



Jeg er rigtig forvirret lige nu og ved ikke hvad jeg skal gøre? Jeg håber at I kan hjælpe mig.

Svar:
Det lyder som en rigtig træls oplevelse at finde ud af, at den du er vild med måske flirter med en anden. Men det behøver jo ikke at betyde, at du er ligegyldig for ham. Måske har du misforstået hans signaler? Som du beskriver det har I et rigtig godt forhold til hinanden, og I har god kemi mellem jer. Med de ting du beskriver, er det forståeligt, at du har opfattet dine følelser som gengældte.


Du fortæller ikke, hvor gammel du er, men det er meget normalt at man oplever disse ting, når man er ung. Følelserne flyver rundt i kroppen, og det kan være svært at styre, når man virkelig er vild med en anden. Det kan være en rigtig god idé at tale med en ven eller veninde om din situation. Måske kan han/hun hjælpe dig på vej  måske har han/hun set nogle andre signaler, end du har. Tjek guiden: Sådan snakker du med din ven eller veninde om svære ting.


Måske kan du endda tale med fyren om, hvordan du har det. I har et godt forhold til hinanden og måske er det rarest for dig at få afklaret, om dine følelser er gengældt eller ej.


Held og lykke
Jeg har det virkelig svært med mit ansigt
Kategori: Selvværd, Usikkerhed
K\u00f8n: Dreng
Alder: 15
Dato: 2016-11-01T14:14:27.000Z

Sp\u00f8rgsm\u00e5l:
jeg har et stort problem med mit grimme ansigt

Svar:
Tak for dit brev. 


Du fortæller, at du har et problem med dit ansigt, som du synes er grimt. Da du kun skriver en enkelt sætning, er det svært for os at vide præcis, hvad du har af problematikker, og hvordan de påvirker dig i din hverdag. Det er derfor også svært for os at råde dig til noget. Hvis du føler, at dit problem med dit ansigt påvirker dig meget i din hverdag, kan det være en god idé at tale med en voksen om det. Og du kan altid kigge i vores artikel om lavt selvværd, og hvad man kan gøre ved det.
Hvordan scorer jeg en fyr, jeg er blevet vild med og viser min interesse?
Kategori: Forelskelse
K\u00f8n: Pige
Alder: 18
Dato: 2016-11-01T14:21:58.000Z

Sp\u00f8rgsm\u00e5l:
Jeg er småforelsket i en fyr. Jeg synes han er så charmerende og dejlig. Så hvordan kan jeg scorer ham og vise ham min interesse? Og hvad skal jeg selv holde øje med hvis han eventuelt sender nogle signaler til mig?

Svar:
I starten er det altid svært at finde hoved og hale i følelserne og om han også er forelsket i én. Vi har en artikel her på Mindhelper: 15 tegn på, at han eller hun også er forelsket i dig, som kan guide dig til hvilke signaler, du skal være opmærksom på. Artiklen kan du også bruge til at guide dig til, hvordan du kan være over for ham, så du sender ham de rette signaler. Og ellers  gør hvad du finder rigtigt. Det er i denne situation vigtigt, at du følger din mavefornemmelse.


Held og lykke
Jeg arbejder på at blive bedre til eksamen. Men jeg mister fokus
Kategori: Eksamensangst
K\u00f8n: Pige
Alder: 16
Dato: 2016-11-28T08:05:51.000Z

Sp\u00f8rgsm\u00e5l:
Jeg blevet opmærksom på min eksamensangst. Jeg har fundet ud af, at det bunder i lavt selvværd. Derfor er jeg gået i gang med at arbejde på mit tankemønster, hvor jeg bl.a. laver mindmaps. Jeg har også læst en helt masse tricks til, hvad man kan gøre inden en eksamen, for at dæmpe sine symptomer (kraftigt hjertebanken, rystende hænder og stammen). Dog føler jeg aldrig at jeg kan koncentrere mig om øvelserne, fordi jeg går så meget i panik. Jeg vil nødigt blive ved med at have dårlige oplevelser med eksamen, derfor vil jeg spørge, om i har et råd til mig, som kan hjælpe mig til ikke at panikke?
På forhånd tusind tak, jeg er meget taknemmelig for, at der findes en brevkasse som denne, og at I har tid til at svare på mit spørgsmål.

Svar:
Eksamensangst er et stort problem blandt unge, og det er voldsomt ubehageligt at opleve. Det er derfor rigtig flot af dig, at du aktivt vælger at gøre noget ved det og forsøger at handle på dit ubehag og sænke det.


Du er allerede godt i gang med at finde strategier til, hvordan du skal overkomme din eksamensangst. Hvis det primært er kroppens symptomer, der plager dig og fører til panik, kan det være en fordel at øve sig i vejrtrækningsøvelser og fokus på åndedrættet. Kan man holde det i ro, er der nemlig større chance for, at man også holder tankerne i ro. Eksempler på to øvelser kan være:



1) Fokus på vejrtrækningen



Du skal trække vejret ned i lungerne, hvilket betyder, at du trækker vejret ned mod navlen og puster roligt ud. Du kan tjekke, om du trækker vejret dybt nok ved at lægge en hånd på maven. Her kan du tydeligt mærke, at hånden bevæger sig, når du trækker vejret. Ved indånding puster maven sig lidt op. Og ved udånding falder maven indad.



2) Tæl til 4: 



På en indånding tæller du samtidig langsomt til 4 og igen på udåndingen tæller du langsomt til 4. Fortsæt i dit eget tempo.


Det kan også være, at du oplever eksamensangsten komme krybende, når du skal præstere og begynder at tænke meget over, om du kan klare det godt nok. Det vil ofte være tanker som Det går galt / Jeg går i sort, som kan dukke op. Det er svært at komme af med sådanne tanker på egen hånd, da de tit opstår per automatik. Derfor vil jeg anbefale dig at øve dig i at præsentere for andre. Gerne nogen du er tryg ved, så situationen er mindre skræmmende. Når du bliver mere vant til og tryg ved det, bliver den rigtige præsentation mindre skræmmende, fordi du har oplevet, at du faktisk godt kan. Det kan også rykke dit selvværd i en mere positiv retning, da du netop oplever, at du klarede det fint.


Du kan finde flere gode råd i vores artikel: Eksamensangst: 6 råd til dig, der frygter eksamen.


Fortsæt dit gode arbejde med eksamensangsten.
Kan jeg være 100 % sikker på, at han er interesseret i mig?
Kategori: Forelskelse
K\u00f8n: Pige
Alder: 18
Dato: 2016-12-06T12:53:43.000Z

Sp\u00f8rgsm\u00e5l:
Jeg var med til et julefrokost med mine kollegaer i weekenden. Min flirt var der, og vi hyggede og snakkede sammen. Så da aftenen var forbi og jeg skulle sige farvel til ham så krammer jeg ham og han hvisker i mit øre "du skal da have mit nummer" Betyder det at jeg kan være 100% sikker i at han er interesseret i mig? Og hvorfor vælger han at give mig sit nr istedet for at spørger mig om mit? Hmmm

Svar:
Tak for dit brev. Det kan altid være rart at få andres mening om, hvordan en situation ser ud set med deres øjne, fordi det kan være svært selv at finde ud af det. Derfor er det rigtig godt, at du skriver til Mindhelper.


Som du beskriver det, lyder det som en hyggelig aften, hvor I har haft en god kontakt med hinanden. Ingen kan nogensinde vide 100 % om han er interesseret, men hvis han giver dig sit nummer, har han sikkert lyst til at høre mere til dig.


Vi har en artikel her på Mindhelper, som kan guide til at finde ud af, om den anden også er interesseret i én. Et af punkterne her er for eksempel, at man får opmærksomhed fra den anden. Andre tegn kan være: At du får komplimenter, bliver drillet eller du kan se det i øjnene på den anden.


Du kan læse mere om alle tegnene her: 15 tegn på, at han eller hun også er forelsket i dig.
Jeg springer tit måltider over, når jeg er alene
Kategori: Spiseforstyrrelser og selvskade
K\u00f8n: Pige
Alder: 18
Dato: 2016-12-21T11:45:57.000Z

Sp\u00f8rgsm\u00e5l:
Jeg har i et stykke tid gået og tænkt over om jeg er ved at udvikle en spiseforstyrrelse. Jeg spiser altid, når mine forældre eller andre er til stede, men når jeg er alene har jeg tendens til at springe måltider over, dette gælder især morgenmad, og til tider også frokost.


Jeg har det ikke dårligt med min krop, og jeg spiser heller ikke altid lige sundt, men til tider har jeg bare ikke lysten til at spise.


Mit spørgsmål er derfor om, hvad jeg kan gøre ved mit problem. Jeg vil rigtig gerne spise, og jeg vil ikke være så tynd, som jeg er nu, da jeg til tider føler mig lidt som en pind.

Svar:
Hvor er det godt, at du har åbnet op om din bekymringer om eventuel spiseforstyrrelse. Det kan være rigtig svært at sætte ord på det der er trykker en. Og det har du nu gjort  super.


Ud fra det du har skrevet synes jeg ikke, at det lyder som en spiseforstyrrelse. Jeg kender andre, som også springer måltider over, hvis de er alene. De synes måske det er kedeligt at lave mad, har ikke altid noget i køleskabet eller glemmer det bare. Du skriver også, at du ikke har det dårligt med din krop og, at du ikke vil være for tynd. Det er rigtig godt  hold du endelig fast i det.


Du skriver, at du rigtig gerne vil spise. Men at du ikke altid har lysten til det. Derfor kommer jeg til at tænke på, hvordan dit humør generelt er? Hvis du ikke har så meget lyst til at spise, kan det nemlig godt hænge sammen med dit humør. Så hvis du går og er ked af, trist, sur eller hvis der er en anden følelse som fylder meget, kan det gøre, at du mister appetitten. Hvad tænker du mon selv om det?


Du skal tale med nogen om det
Jeg synes, at du skal tale med en person, som du er tryg ved (hvis du ikke allerede har gjort det). Fortæl hvordan du har det i øjeblikket og hvad du har gjort dig af tanker ift. spiseforstyrrelse. Du kan evt. vise dit brev eller bruge det til at forklare, hvordan du har det. Du kan fx. tale med en af dine forældre eller en ven.


Men du kan også få hjælp, hvis du går på en uddannelse. Det kan du læse mere om i artiklen om at få hjælp på din skole eller uddannelsessted.


Hvis du gerne vil tale med nogen anonymt, kan du se vores side om hjælpetilbud til unge.


Endelig kan du også skrive eller ringe anonymt til Foreningen mod Spiseforstyrrelser og Selvskade. De er eksperter på spiseforstyrrelser og kan fortælle dig, hvad det vil sige at have en spiseforstyrrelse.


Jeg håber, at du finder ud af det og får lysten tilbage igen =B
Jeg er vild med to drenge fra min klasse, der er bedste venner
Kategori: Kærlighed og sex
K\u00f8n: Pige
Alder: 16
Dato: 2017-02-02T08:35:09.000Z

Sp\u00f8rgsm\u00e5l:
Jeg er en pige som er virkligt forvirret.


Ved ikke hvordan jeg skal sige det men jeg, vild med 2 drenge fra min klasse.
Den ene har jeg været vild med siden jeg startet i klassen og den anden efter der er gået et par måneder.
Problemet er, at jeg har prøvet at glemme den gamle og begyndte at snakke med den ny, men så begyndte jeg og den gamle snakke sammen rigtigt meget.
Og jeg føler at han er vildt med mig, hvergang jeg prøver at tænke på den ny kommer han i min tanke.
De to drenge er bedste venner og jeg ved ikke hvad jeg skal gør, for begge drenge er skide søde og lækker.


Problemet er at jeg ikke kan lad være med at tænke på dem begge dele.
Hjælp hvad skal jeg gør.

Svar:
Det lyder som lidt af et dilemma du er havnet i. Og det er et af de slags dilemmaer, som der ikke er noget klart svar på. Men jeg vil give dig mit bedste bud på, hvad du skal gøre.


Først vil jeg sige, at det jo er meget normalt i perioder at være tiltrukket af flere personer på samme tid. Derfor er det også meget normalt, at du ikke kan lade være med at tænke på begge drenge. Nogle gange kan det være svært at vurdere, hvad ens følelser præcist prøver at fortælle en. Følelserne kan fx komme af, at man:



Er fascineret af en person i en periode
Godt kan lide personen som en ven
Har følelser til mere end at være venner



Jeg ved ikke, om det giver mening for dig?


Se tiden an
Siden du er i tvivl, siden de to drenge er gode venner, og siden I går i klasse sammen, foreslår jeg, at du ser tiden an og undersøger dine følelser for dem. Og hvordan gør du så det?


Du behøver ikke at vælge lige nu, hvem du skal gå efter. Så bare fortsæt med at snakke med dem begge to og prøv at lære dem endnu bedre at kende. Hold det på venne-planet indtil du finder ud af, hvem du har flest følelser for. Som tiden går vil du sikkert kunne mærke, at den ene person fylder lidt mere i dit hoved end den anden.


Tal med en du stoler på
Det kan være svært at finde ud af dilemmaer selv. Derfor foreslår jeg også, at du finder en at vende dit problem med. Måske har du en god ven, som du stoler på? Eller måske kan du tale med din mor? Hvis du taler med andre om dit dilemma, kan de hjælpe dig med at se tingene fra nye vinkler. Og stille dig spørgsmål, som måske gør dig klogere på, hvad du skal gøre. Du kan læse mere om, hvorfor du skal dele dine tanker i vores artikel 6 gode grunde til at dele dine problemer med andre.


Held og lykke med det =B
Jeg bliver afpresset på grund af intime billeder
Kategori: Kærlighed og sex
K\u00f8n: Pige
Alder: 18
Dato: 2017-01-26T13:47:22.000Z

Sp\u00f8rgsm\u00e5l:
Jeg er kommet i den uheldige situation af at jeg bliver afpresset med nogle meget intime billeder jeg har sendt til en jeg troede jeg kunne stole på. Han bliver ved med at kontakte mig omkring ting jeg kan gøre for at få ham til slette det, hvilket i sidste ende ville kunne ende ud i flere billeder og ting han kan bruge imod mig. Han har ikke lagt noget op, men hvad kan jeg gøre?

Svar:
Hvor er det godt, at du har skrevet til os. For det er godt nok en svær situation du er havnet i. Jeg vil først huske dig på, at du overhovedet ikke har gjort noget forkert fordi du har sendt intime billeder til en anden.



Du kan til gengæld fortællefyren, at det:



er ulovligt at dele billederne af dig uden din tilladelseer ulovligt at afpresse dig på nogen måde



Du kan læse mere om lovgivningen på området her. Det er desuden en rigtig god idé at gemme alle de samtaler du har haft med ham, så du kan bevise, at han har afpresset dig.



SletDet har også skrevet en række gode råd til dig, der bliver truet på nettet. 



Jeg vil råde dig til hurtigst muligt at skrive eller ringe til SletDet og forklare hvad der er sket. Du kan ringe i dag (torsdag) indtil kl. 16. De er eksperter i at hjælpe personer der, ligesom dig, er havnet i en svær situation pga. intime billeder. Hvis du læser mit svar efter kl. 16 i dag, kan du i stedet ringe til Børnetelefonen. De har åbent alle dage mellem kl. 11-23 og er for alle mellem 8-23 år.



Til sidst tænker jeg på, om der er andre, der kender til din situation? Har du mon en god veninde du har fortalt det til? Eller måske din mor? Du synes sikkert, at det er en rigtig pinlig situation. Men jeg synes virkelig, at du skal fortælle det til en, som du stoler på. For det er utroligt vigtigt ikke at gå alene i svære situationer.
Jeg har stjålet fra kassen. Hvad kommer der til at ske med mig?
Kategori: Identitet
K\u00f8n: Dreng
Alder: 16
Dato: 2017-02-19T08:24:24.000Z

Sp\u00f8rgsm\u00e5l:
Jeg er 16-årig dreng der i en længere periode har taget kontanter fra kassen der hvor jeg arbejder ved falske flaskebonner. det er nu blevet opdaget og jeg skal til samtale med min arbejdsgiver og coop. det drejer sig om ca 3000 - 4000 kr.


Jeg fortryder alt der er sket så inderligt, og lige nu kan jeg slet ikke forstå hvad det er jeg har gjort, da jeg normalt er en virkelig god dreng, med god moral, gode karrakterer, vellidt blandt alle osv.


Hvad skal jeg forvente udover bøde og fyrreseddel?

Svar:
Tak for dit brev. Jeg er ked af at høre, at du har dummet dig. Og jeg kan forestille mig, at det svært at være dig lige nu. 


Du spørger, hvad du kan forvente ud over en bøde og en fyreseddel? Det kan jeg desværre ikke svare dig på. Det må din arbejdsgiver og Coop hellere selv svare på. Men jeg tror nu ikke, at der sker mere end det. 


Du bestemmer over din fremtid
Du har dummet dig. Det ved du godt. Og det er desværre det eneste, som du ikke kan gøre noget ved nu. Men du kan til gengæld selv bestemme, hvordan du nu reagerer på det.


Og derfor synes jeg, er det rigtigt positivt, at du fortryder det og skammer dig. For det kan forhindre dig i at gøre det igen. Hvis du var ligeglad med det var jeg straks mere bekymret. Hvad skulle så stoppe dig en anden gang? Og heldigvis er du kun 16 år og du har hele livet foran dig. Mange i din alder har før prøvet at dumme sig gevaldigt og så komme oven på igen. 


Nu har du chancen for at vise, at det var en fejl og at det ikke er sådan du er. Det kan du beslutte dig for nu. 


Vær ærlig
Jeg synes, at du skal fuldstændig ærlig, når du skal til møde på arbejdet. Sig det som det er og indrøm din fejl. Du kan evt. også sige, at du gerne vil betale pengene tilbage  måske på en afdragsordning. Så kan du få sagen lukket og begynde at kigge fremad igen.


Har du nogen at tale med om det?
Jeg spekulerer på, om du har nogen at tale med om det. Dine forældre og venner fx? Ligesom du har fortalt om det til brevkassen her, synes jeg, at du skal være åben omkring det overfor i hvert fald dine nærmeste. Hvis andre kender til det, kan hjælpe dig op, hvis du er lidt i kulkælderen.


Folk vil sikkert blive overraskede og skuffede  måske sure. Og det er også okay. Så må du bare vise dem, at det var en fejl. Og det er stærkt at stå frem og sige, at man har begået en fejl. Måske kan andre også lære noget af det.


Du kan få nogle fif til at åbne op i de to guides Snak med dine forældre om svære ting og Sådan snakker du med din ven om svære ting.


Held og lykke med det hele
Min hund skal måske aflives. Jeg kan ikke tænke på andet...
Kategori: Trist eller deprimeret
K\u00f8n: Pige
Alder: 13
Dato: 2017-03-06T06:18:58.000Z

Sp\u00f8rgsm\u00e5l:
Min hund skal måske aflives imogen kan bare ikke lade være med tænke på det sidder bare og græder hvad gør jeg

Svar:
Hvor er jeg ked af at høre, at din hund skal aflives. Det er altid sørgeligt, når man mister et kæledyr. Så jeg føler virkelig med dig.


Mit bedste råd: Tal om det
Du spørger til, hvad du kan gøre. Jeg tænker på, om du har nogle omkring dig, som du kan snakke med om det? En ven, en af dine forældre eller måske en søskende?


Når man er ked af det, er det vigtigt at tale med andre om, hvordan man har det. Og det gælder også i dit tilfælde. For du skal ikke gå alene, når du er ked af det. Du skal prøve at finde en at tale med. Også selvom det måske kan være rigtigt svært at snakke om det, der gør ondt.


Du kan få råd til, hvordan du skal tage hul på snakken i guiden Sådan snakker du med din ven om svære ting


Når man er ked af, kan det fylde alt inden i en. Det kan føles som en ballon, der bare bliver større og større inden i dig& Lige indtil du taler om det. Så kan luften blive lukket ud af ballonen igen. Så ballonen ikke fylder alt inden i dig. Det betyder ikke, at du så bare er super glad igen. Men det gør, at du ikke er alene med dine tanker og følelser.


Læs mere om fordelene ved at tale om din tanker i vores artikel 6 gode grunde til at dele dine problemer med andre


Et sidste råd: Skriv om din hund
Mange har glæde af at skrive om det der er svært. Så jeg har et forslag: Prøv at finde papir og blyant eller starte en note på din telefon og skrive lidt om din hund. Hvad har den betydet for dig? Hvad har du haft af gode oplevelser med den? osv. På den måde kan du også komme ud med dine tanker og følelser  ligesom hvis du taler med nogen om det.


Læs mere om fordelene ved at skrive dine tanker ned i Derfor er det godt at skrive dagbog